CELEX: 32019D1263
Language: sl
Date: 2019-07-18 00:00:00
Title: Izvedbeni sklep Sveta (EU) 2019/1263 z dne 18. julija 2019 o izdaji spominskega kovanca z enotnim motivom ob 35. obletnici programa Erasmus

26.7.2019   
               
               
                  SL
               
               
                  Uradni list Evropske unije
               
               
                  L 199/5
               
            
         IZVEDBENI SKLEP SVETA (EU) 2019/1263
         z dne 18. julija 2019
         o izdaji spominskega kovanca z enotnim motivom ob 35. obletnici programa Erasmus
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 133 Pogodbe,
         ob upoštevanju člena 4(3) Uredbe (EU) št. 651/2012 Evropskega parlamenta in Sveta z dne 4. julija 2012 o izdaji eurokovancev (1),
         ob upoštevanju naslednjega:
         
                     (1)
                  
                  
                     Na podlagi člena 9 Uredbe Sveta (EU) št. 729/2014 (2) so spominski kovanci, ki jih skupaj izdajo vse države članice, katerih valuta je euro, namenjeni samo spominu na dogodke, ki imajo izjemen evropski pomen, njihov motiv pa ne posega v morebitna ustavna pravila teh držav članic.
                  
               
                     (2)
                  
                  
                     2. julija 2019 je na predlog pododbora za eurokovance Ekonomsko-finančni odbor potrdil načelo skupne spominske izdaje za leto 2022 ob 35. obletnici programa Erasmus.
                  
               
                     (3)
                  
                  
                     Svet v skladu s členom 4(3) Uredbe (EU) št. 651/2012 sprejme odločitev o izdaji spominskih kovancev z enotnim motivom, ki jih skupaj izdajo vse države članice, katerih valuta je euro –
                  
               SPREJEL NASLEDNJI SKLEP:
         
            Člen 1
            Ob 35. obletnici programa Erasmus se odobri izdaja, v letu 2022, spominskega kovanca z enotnim motivom s strani vseh držav članic, katerih valuta je euro.
         
         
            Člen 2
            Ta sklep začne učinkovati na dan sprejetja.
         
         
            V Bruslju, 18. julija 2019
            
               
                  Za Svet
               
               
                  Predsednica
               
               T. TUPPURAINEN
            
         
         
            (1)  UL L 201, 27.7.2012, str. 135.
         
            (2)  Uredba Sveta (EU) št. 729/2014 z dne 24. junija 2014 o apoenih in tehničnih specifikacijah eurokovancev namenjenih obtoku (UL L 194, 2.7.2014, str. 1).